કેપ્ટન વિરાટ કોહલીએ પોતાની ઉમદા બેટિંગથી દુનિયાભરના કપ્તાનોને પાછળ છોડી દીધા છે. વિરાટે કેપ્ટન તરીકે છ બેવડી સદી ફટકારી છે, જે વર્લ્ડ રેકોર્ડ છે. વિરાટ કોહલીએ શ્રીલંકા સામે દિલ્હીમાં બેવડી સદી ફટકારી બ્રાયન લારાનો રેકોર્ડ તોડ્યો હતો. લારાએ કેપ્ટન તરીકે પાંચ બેવડી સદી ફટકારેલી છે. આ સાથે વિરાટ એકમાત્ર ભારતીય કેપ્ટન છે, જેણે વિદેશી ધરતી પર બેવડી સદી ફટકારી છે. કેપ્ટન વિરાટે પહેલી બેવડી સદી જુલાઈ, 2016માં વેસ્ટ ઇન્ડીઝ સામે ફટકારી હતી. આ કેપ્ટન તરીકે ભારત તરફથી વિદેશી ધરતી પહેલી બેવડી સદી હતી. આ પહેલાં ભારતીય કેપ્ટન મોહમ્મદ અઝહરુદ્દીન 1990માં ન્યૂ ઝીલેન્ડમાં 192 રનની ઇનિંગ રમ્યો હતો, પરંતુ તે બેવડી સદી ચૂકી ગયો હતો.